Мемлекет басшысы Сауат Мыңбаевты қабылдады
"Мемлекет басшысы Сауат Мыңбаевты қабылдады" | "https://abai.kz/post/118659"
TITLE: Мемлекет басшысы Сауат Мыңбаевты қабылдады
URL: https://abai.kz/post/118659
META: "Мемлекет басшысы Сауат Мыңбаевты қабылдады" | "https://abai.kz/post/118659"
DATE: 13.08.2020
AUTHOR(s): Abai.kz
TOTAL WORDS: 109
TEXT: Мемлекет басшысы Қасым-Жомарт Тоқаев «Қазақстан темір жолы» ҰК» АҚ басқарма төрағасы Сауат Мыңбаевты қабылдады. Сауат Мыңбаев Қасым-Жомарт Тоқаевқа «Қазақстан темір жолы» ҰК» акционерлік қоғамының биыл атқарған жұмысы жайында есеп берді. Басқарма төрағасының айтуынша, 2020 жылдың бірінші жартыжылдығында жүк айналымы өткен жылдың аталған кезеңімен салыстырғанда 3,5%-ға артқан. Қазақстан мен Қытай арасындағы жүк тасымалының көлемі біршама өскен. Соған сәйкес мемлекетаралық бекеттегі өткізу қабілетін арттыру шаралары қабылданады. «ҚТЖ» ҰК» АҚ басшысы пандемияның жолаушылар тасымалына әсер еткенін атап өтті. Оның айтуынша, өткен жылмен салыстырғанда жолаушылар тасымалының көлемі екі есеге азайған. Соған қарамастан компания жолаушыларға қызмет көрсетудің жаңа стандарттарын енгізіп, жолаушылар вагондарының паркін жаңартып жатыр. Кездесу соңында Қазақстан Президенті бірқатар нақты тапсырма берді. Abai.kz
